ສຳ​ພາດ ຮ້ອຍໂທ ອາແລັງ ໂສທິກຸນ ຜູ້ອຳນວຍໂຄງການ ດາວທຽມ GPS ກອງທັບອາກາດ ສຫລ
ຮ້ອຍອາກາດໂທ ອາແລັງ ໂສທິກຸນ ນາຍທະຫານ ກອງທັບອາກາດສະຫະລັດ ເຊື້ອສາຍລາວ ທີ່​ເປັນຜູ້ອຳນວຍໂຄງການ ດາວທຽມ GPS.
ລາຍການຊິວິດລາວ ມື້ນີ້ຈະນຳເອົາ ການສຳພາດ ຮ້ອຍອາກາດ ໂທ Alain ໂສທິກຸນ ເຊື້ອສາຍລາວ-ອາເມຣິກັນ, ຜູ້ອຳນວຍໂຄງ ການລະບົບດາວທຽມ ຊອກຫາຈຸດຕ່າງໆໃນໂລກ Global Position Systemຂອງ ກອງທັບອາກາດ ສະຫະລັດ ນອກ ນັ້ນ ທ່ານຈະໄດ້ຮູ້ຈັກກັບ ບັນດາສະມາຊິກຄອບຄົວ ວິໄລຈັກ ຍາດຕິພີ່ນ້ອງຂອງ ຮ້ອຍອາກາດໂທ Alain ທີ່ໄດ້ມີພາກສ່ວນ ພົວພັນຫລໍ່ຫລອມດ້ານການສຶກສາໃຫ້ Alain ໄດ້ກາຍມາເປັນ ເຊື້ອສາຍລາວ-ອາເມຣິກັນ ທີ່ໜຸ່ມນ້ອຍ ມີໜ້າທີ່ກຳກັບວຽກງານອັນສຳຄັນດ້ານອະວະກາດ ຂອງກອງທັບອາກາດ ສະຫະລັດ ຊຶ່ງກິ່ງສະຫວັນ ຈະນຳເລື້ອງນີ້ມາ ສະເໜີທ່ານ ໃນອັນດັບຕໍ່ໄປ ສະບາຍດີ ທ່ານຜູ້ຟັງທີ່ເຄົາລົບ ໃນລາຍການຊີວິດຊາວລາວ ແລງວັນພະຫັດມື້ນີ້ ຂ້າພະເຈົ້າ ຈະຂໍແນະນຳໃຫ້ທ່ານຮູ້ຈັກກັບ ຮ້ອຍອາກາດໂທ Alain ໂສທິກຸນ ອາຍຸ 27 ປີ ເຊື້ອສາຍ ລາວ ອາເມຣິກັນ ຜູ້ອຳນວຍໂຄງການລະບົບດາວທຽມ ທີ່ຊອກຫາ ຈຸດຕ່າງໆໃນໂລກ ຫລື GPS ທັງເປັນຜູ້ບໍລິຫານການເງິນຂອງ ໂຄງການພາຍໃຕ້ ກອງທັບອາກາດ ສະຫະລັດ ປັດຈຸບັນນີ້ ຮ້ອຍອາກາດໂທ Alain ປະຈຳການຢູ່່ ຖານທັບອາກາດແຫ່ງ ນ່ຶງ ໃນລັດ California ຮ້ອຍອາກາດໂທ Alain ຈະຖືກເລື່ອນ ຊັ້ນຂື້ນເປັນ ຮ້ອຍອາກາດເອກ ຫລື captain ໃນເດືອນກັນຍາ ຈະມາເຖິງນີ້ ບັນດາສະມາຊິກຄອບຄົວ ຮ້ອຍອາກາດໂທ Alain ລ້ວນແລ້ວແຕ່ເປັນຜູ້ປະສົບຜົນສຳເລັດທາງດ້ານການສຶກສາ ທີ່ໄດ້ວາງບົດບາດ ເປັນແບບຢ່າງນຳພາໃຫ້ ຮ້ອຍອາກາດໂທ Alain ກ້າວຂື້ນມາເປັນ ນາຍທະຫານ ຜູ້ສະຫລຽວສະຫລາດ ຢູ່ໃນກອງທັບອາກາດ ສະຫະລັດ ແລະ ກຳໜ້າທີ່ຮັບຜິດຊອບອັນສຳຄັນກ່ຽວກັບ ໂຄງການດາວທຽມ GPS ທີ່ໂຄຈອນອ້ອມໂລກ ແຕ່ກ່ອນອຶ່ນ ເຮົາມາເບິ່ງຮາກເຫງົ້າ ຄວາມເປັນມາຂອງ ຮ້ອຍອາກາດໂທ Alain ໂສທິກຸນ ເຊື້ອສາຍລາວ ຄົນນີ້ວ່າ ເປັນມາຢ່າງໃດ ແມ່ນຫຍັງເປັນສິ່ງກະຕຸ້ນໃຈໃຫ້ລາວມີມານະອົດ ທົນ ກ້າວຂື້ນມາຢູ່ໃນໜ້າທີ່ອັນສຳຄັນຂອງ ປະເທດມະຫາອຳນາດແຫ່ງນີ້ ຢູ່ໃນສະໄໝການປົກຄອງ ແຫ່ງອະດີດພະລາຊະອານາຈັກລາວ ທ່ານສີໝູນ ຫົວໜ້າຄອບຄົວ ວິໄລຈັກ ຫລືພໍ່ຕູ້ໃນອານາຄົດຂອງ Alain ໄດ້ຮັບໃຊ້ກອງທັບແຫ່ງພະລາຊະອານາຈັກລາວ ໄດ້ຊັ້ນຮ້ອຍເອກ ທ່ານເກີດຢູ່ບ້ານໜອງ ບົວໃຫຍ່ ເມຶອງປະທຸມພອນ ແຂວງຈຳປາ ສັກ ແລະພັນລະຍາ ຍານາງບຸນຊູ ເກີດທີ່ບ້ານຍົງ ເມືອງສະຜ່າຍ ຄອບຄົວວິໄລຈັກ ເປັນຄອບຄົວທະຫານ ຈ່ຶ່ງຕ້ອງໄດ້ຍົກຍ້າຍໄປ ປະຈຳການຢູ່ຫລາຍໆແຫ່ງໃນປະເທດລາວ ທ່ານສີໝູນ ແລະຍານາງບຸນຊູ ມີລູກສາວຫ້າຄົນ ແລະລູກຊາຍນຶ່ງຄົນ ໃນ ປີ 1975 ທ່ານສີໝູນ ໄດ້ຖືກຈັບສົ່ງໄປສູນສຳມະນາ ແຂວງອັດຕະປື ຫລັງຈາກນັ້ນກໍ ໄດ້ຖືກປ່ອຍອອກມາ ແຕ່ໄດ້ຖືກຈັບໄປໃສ່ຄຸກອີກ ຢູ່ຊຳເຄ້ ໃນຖານສົງໃສວ່າຈະໂຕນໜີອອກຈາກປະເທດ ແລະໃນທີ່ສຸດໄດ້ຖືກສົ່ງໄປສູນສຳມະນາ ທີ່ພາກເໜືອຂອງ ປະເທດລາວ ໃນເວລາຕໍ່ມາ ຍານາງບຸນຊູ ໄດ້ພາລູກເຕົ້າລົບໜີເຂົ້າມາຢູ່ສູນອົບພະຍົບ ປະເທດໄທ ຕົກມາເຖິງປີ 1979 ຄອບຄົວວິໄລຈັກ ໄດ້ເຂົ້າມາຕັ້ງຖິ່ນຖານຢູ່ໃນນະຄອນ Chicago ລັດ Illinois ພາກກາງຂອງ ສະຫະລັດ ຕັ້ງແຕ່ນັ້ນເປັນຕົ້ນມາ ເວລານັ້ນ ເພັດສະໄໝ ຫລືວ່າ Pat ວິໄລຈັກ ລູກສາວກົກ ມີອາຍຸໄດ້ 17 ປີ (ແມ່ໃນອານາຄົດຂອງຮ້ອຍໂທ Alain) Pat ຕ້ອງໄດ້ຮິບຮ້ອນເຕີບໂຕ ເປັນຜູ້ໃຫຍ່ ເພື່ອຊ່ວຍແມ່ນຳພາຄອບຄົວ ບຶກບືນສູ້ທົນກັບອຸບປະສັກ ຂອງການຕັ້ງຊີວິດໃໝ່ ເພັດສະໄໝ ໄດ້ກຳກັບແນະນຳພວກນ້ອງໆ ໃຫ້ພາກັນຕັ້ງອົກຕັ້ງໃຈໃສ່ການສຶກສາ ເພາະຢ້ານວ່າຈະທຸກຍາກລຳບາກໃນອານາຄົດ ຍ້ອນຄວາມເຊື່ອໝັ້ນທາງດ້ານການສຶກສາ ອັນໄດ້ກາຍມາເປັນໝາກຜົນໃນບັ້ນປາຍ ບັນດາສະມາຊິກລູກເຕົ້າ ຄອບຄົວວິໄລຈັກ ທັງຫົກຄົນ ຈຶ່ງໄດ້ປະສົບກັບຜົນ ສຳເລັດດ້ານການສຶກສາ ຈົບຈາກມະຫາວິທະຍາໄລ ໝົດທຸກຄົນ ໄດ້ຮັບປະລິນຍາໃນຂະແໜງຕ່າງໆຈາກ ປະລິນຍາຕີ ຫາ ປະລິນຍາໂທ ແລະປັດຈຸບັນນີ້ ກຳລັງ ປະກອບວິຊາອາຊີບ ລະດັບປັນຍາຊົນ ແລະເປັນພົນລະເມືອງດີຂອງປະເທດ ປັດຈຸບັນນີ້ ຍານາງເພັດສະໄໝ (ແມ່ຂອງຮ້ອຍໂທ Alain) ເປັນນັກວິທະຍາສາດ ຂັ້ນອະວຸ ໂສ ສຳເລັດປະລິນຍາຕີ ຈາກ Illinois Institute of Technology ແລະ ເຮັດວຽກກ່ຽວກັບ Cancer Research ທີ່ນະຄອນ Chicago ຍານາງເພັດສະໄໝ ກ່າວເຖິງຄວາມ ເປັນມາດ້ານການສຶກສາຕໍ່ ວີໂອເອ ວ່າ : ຍານາງວິໄລພອນ ວິໄລຈັກ ສຳເລັດປະລິນຍາຕີ Illinois University ປັດຈຸບັນເປັນເຈົ້າຂອງ ບໍລິສັດ Farmer Insurance ມີຫ້ອງການຢູ່ເມືອງ Elgin ລັດ Illinois ຍານາງ Kate ວິໄລຈັກ ສຳເລັດປະລິນຍາຕີ ຈາກ Illinois University ແລະ advanceກ degree ຈາກ University of San Diego ເປັນ Sr Director in Bio-Tech company in Sandiego, Ca ຍານາງ Cynthia ວິໄລຈັກ ສຳເລັດປະລິນຍາຕີ ຈາກ Illinois University ແລະກຳລັງຈະເອົາ MBA ຈາກ Lake Forest ປັດຈຸບັນ ເປັນ Manager in Abbie ທ່ານ Eddie ວິໄລຈັກ ສຳເລັດປະລິນຍາຕີ ຈາກ Illinois University ປັດຈຸບັນເປັນນາຍສະມຸດບັນຊີ ຫລື Sr Accountant for Tomson Reuters company ໃນລັດ Minnesota ຍານາງ Connie ວິໄລຈັກ ສຳເລັດປະລິນຍາໂທ ຈາກ Jusson University ປັດຈຸບັນເປັນ ຮອງປະທານ ທະນະຄານ Northern Trust Bank ຢູ່ນະຄອນ Chicago ບັນດາສະມາຊິກ ຄອບຄົວ ວິໄລຈັກ ໄດ້ເປັນໂຕຢ່າງໃຫ້ແກ່ ຮ້ອຍອາກາດໂທ Alain ໂສທິກຸນ ຜູ້ເກີດມາພ້ອມດ້ວຍພອນສະຫວັນອັນປະເສີດ ນັບແຕ່ໄດ້ເລີ້ມເຂົ້າໂຮງຮຽນມາແຕ່ນ້ອຍ Alain ໄດ້ເປັນຜູ້ນຳໜ້າການຮຽນຢູ່ສະເມີ ພາຍໃຕ້ການແນະນຳຢ່າງໃກ້ສິດຂອງແມ່ ເວລາ Alain ອາຍຸໄດ້ 23 ປີ ລາວສຳເລັດປະລິນຍາໂທຝ່າຍ ນາຍສະມຸດບັນຊີ ຫລື CPA (Certified Public Accountant) ຈາກມະຫາວິທະຍາໄລ Illinois, Ubana, Champaign Alain ປັດຈຸບັນເປັນເຈົ້າຂອງຮວມ ກັບບໍລິສັດສະມຸດບັນຊີ ຢູ່ນະຄອນ Chicago ກ່ອນທີ່ ຮ້ອຍອາກາດໂທ Alain ຈະໄດ້ຮັບໜ້າທີ່ ຮັບຜິດຊອບດັ່ງກ່າວນີ້ Alain ຕ້ອງໄດ້ ແຂ່ງຂັນກັນບັນດານາຍທະຫານຄົນອຶ່ນໆ 200 ຄົນ ຮ້ອຍອາກາດໂທ Alain ໄດ້ໂອລົມກ່ຽວກັບ ໂຄງການດາວທຽມ GPS ຕໍ່ ວີໂອເອ ດັ່ງນີ້ : ຮ້ອຍອາກາດໂທ Alain ກ່າວຕໍ່ໄປວ່າ ຊາວລາວ-ອາເມຣິກັນ ແລະຊາວລາວ ຢູ່ທຸກຫົນແຫ່ງ ຂໍສະ ແດງຄວາມປື້ມປິຕິຍິນດີນຳ ຮ້ອຍອາກາດໂທ Alain ໂສທິກຸນ ທີ່ໄດ້ວາງບົດບາດອັນສຳຄັນ ຢູ່ໃນປະເທດ ສະຫະເລັດ ທີ່ໄດ້ ໃຫ້ຄວາມເປັນ ອິດສະລະພາບ ເສຣີພາບ ແລະສະເມີພາບທຸກຢ່າງ